system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre 1303.
assistant

1303 (MCCCIII) a fost un an obișnuit al calendarului iulian, care a început într-o zi de joi.

Evenimente 

 24 februarie: Bătălia de la Roslin. Scoțienii resping pe englezi; cu toate acestea, regele Eduard I recucerește Scoția pe parcursul anului.
 13 aprilie: Papa Bonifaciu al VIII-lea excomunică pe regele Franței.
 20-22 aprilie: Bătălia de la Shaqhab, la sud de Damasc: un nou atac al mongolilor din Persia asupra Siriei este respins de mameluci.
 30 aprilie: Papa Bonifaciu al VIII-lea recunoaște alegerea lui Albert de Habsburg ca rege al romanilor.
 20 mai: Tratatul de la Paris. Regele Filip al IV-lea al Franței restituie Aquitania lui Eduard I, cu condiția ca regele Angliei să acorde omagiu pentru teritoriile sale de pe continent.
 30 mai: Papa Bonifaciu al VIII-lea acordă coroana Ungariei lui Carol Robert, în detrimentul rivalului acestuia, Vaclav al III-lea.
 8 august: Cutremur de pământ în Creta, care face 4.000 de victime.
 7 septembrie: Atentatul de la Anagni. Trimisul lui Filip al IV-lea "cel Frumos", Guillaume de Nogaret arestează pe papa Bonifaciu al VIII-lea.

Nedatate 

mai: Începe o nouă campanie a regelui Eduard I al Angliei împotriva Scoției.
 Împăratul Andronic al II-lea Paleolog angajează trupele Companiei catalane, pentru a lupta contra turcilor.
 Moartea ultimului suveran selgiucid de Rum; statul se divide în mai multe principate.
 O armată ciagataidă de 120.000 de oameni, condusă de Turghai, invadează sultanatul de Delhi; nereușind să distrugă zidurile orașului Delhi, invadatorii se retrag.
Prima apariție a artileriei în Europa.
 Sultanul Alauddin de Delhi cucerește fortăreața Chittorgarh din nordul Indiei.

Arte, științe, literatură și filosofie 

 20 aprilie: Papa Bonifaciu al VIII-lea fondează Universitatea "La Sapienza" din Roma, cu specializări în Teologie și Drept.

Nașteri 

 3 iunie: Sfânta Birgitta, sfântă din Suedia (d. 1373).
 Gegeen-han, conducător mongol al Chinei (d. 1323).

Decese 

 4 martie: Daniel de Rusia, primul cneaz de Moscova (n. 1261)
 4 aprilie: Otto IV, de Burgundia (n. 1248)
 11 octombrie: Bonifaciu al VIII-lea (n. Benedetto Caetani), papă (n. 1230)

Ioan Asan al III-lea, țar al Bulgariei (n. ?)
Dino Rosoni, jurist italian (n. ?)

Înscăunări 

 4 martie: Gheorghe Danilovici, cneaz de Moscova (1303-1325).
 22 noiembrie: Benedict al XI-lea, papă (1303-1305).

Vezi și 
 Listă de conducători de stat din 1303

1303